CELEX: C2006/165/15
Language: lt
Date: 2006-07-15 00:00:00
Title: Byla C-509/04  2006 m. gegužės 18 d.  Teisingumo Teismo (pirmoji kolegija) sprendimas ( Hoge Raad der Nederlanden  (Nyderlandai) prašymas priimti prejudicinį sprendimą)  Magpar VI BV prieš Staatssecretaris van Financiën  (Netiesioginiai mokesčiai, taikomi kapitalui pritraukti — Direktyva 69/335/EEB — 7 straipsnio 1 dalies b ir bb punktai — Kapitalo mokestis — Atleidimas — Sąlygos — Įgytų akcijų išlaikymas penkerius metus)

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/9
            
         2006 m. gegužės 18 d. Teisingumo Teismo (pirmoji kolegija) sprendimas (Hoge Raad der Nederlanden (Nyderlandai) prašymas priimti prejudicinį sprendimą) Magpar VI BV prieš Staatssecretaris van Financiën
   
   (Byla C-509/04) (1)
   
   (Netiesioginiai mokesčiai, taikomi kapitalui pritraukti - Direktyva 69/335/EEB - 7 straipsnio 1 dalies b ir bb punktai - Kapitalo mokestis - Atleidimas - Sąlygos - Įgytų akcijų išlaikymas penkerius metus)
   (2006/C 165/15)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovė: Magpar VI BV
   Atsakovas: Staatssecretaris van Financiën
   Dalykas
   Prašymas priimti prejudicinį sprendimą — Hoge Raad der Nederlande —1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti (OL L 249, p. 25), iš dalies pakeistos 1973 m. balandžio 9 d. Tarybos direktyva 73/79/EEB, keičiančia sumažinto kapitalo mokesčio tarifo, direktyvos dėl netiesioginių kapitalo mokesčių direktyvos dėl netiesioginių mokesčių, taikomų kapitalui pritraukti 7 straipsnio 1 dalies b punktu nustatyto tam tikram bendrovių pertvarkymui, taikymo sritį — Bendrovės, kurią sujungus prarado kita bendrovė, dalys — Dalių perleidimo samprata
   Rezoliucinė dalis
   
               1.
            
            
               1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti, iš dalies pakeistos 1973 m. balandžio 9 d. Tarybos direktyva 73/79/EEB ir 1985 m. birželio 10 d. Tarybos direktyva 85/303/EEB 7 straipsnio 1 dalies b ir bb punktai turi būti aiškinami taip, kad kai pirmoji kapitalo bendrovė penkerių metų laikotarpiu nuo antros kapitalo bendrovės akcijų įsigijimo, įvykusio per atleistą nuo kapitalo mokesčio jungimąsi pasikeičiant akcijomis, netenka tų akcijų, nes antroji bendrovė susijungė su trečiąja bendrove ir dėl to nustojo egzistuoti, o pirmoji bendrovė kaip atlygį įgijo trečiosios bendrovės akcijų, iš pradžių įgytų akcijų penkerių metų išlaikymo sąlyga, įtvirtinta paminėtos nuostatos bb punkte, neperkeliama trečiosios bendrovės akcijoms, kurias turi pirmoji bendrovė.
            
         
               2.
            
            
               Atsakant į pirmąjį klausimą, tai, kad Direktyvos 69/335, iš dalies pakeistos Direktyvomis 73/79 ir 85/303, 7 straipsnio 1 dalies bb punkto antrosios pastraipos antrasis sakinys nurodo akcijų, įgytų sandoriu, kuris atleistas nuo kapitalo mokesčio, „perleidimą“, nėra svarbu.
            
         
      (1)  OL C 31, 2005 2 5.